આપણે પર્યાવરણ બચાવવા અને જંગલો નથી બચ્યાં તે માટે હોળી ના સળગાવવી તેમ કહીએ છીએ, તેના બદલે એમ કેમ નથી કહેતા કે આવા તહેવારો જ આપણા ભારતીય સમાજની એકતા અને સંસ્કૃતિનું (જે થોડી ઘણી બચી છે તેનું) મૂળ છે અને તેને માટે થઈને હોળી સળગાવીને પણ પર્યાવરણને નુક્શાન ના થાય તેવા માર્ગો કેમ નથી વિચારતાં. અમેરિકા, યુ.કે, તથા યુરોપના અનેક વિકસિત અને બુદ્ધિજીવી દેશોમાં પણ વગર લેવાદેવાએ અને અકારણ જ નાતાલ વેળા ઘરમાં ક્રિસમસ ટ્રી લાવવાની પ્રથા છે. આ ક્રિસમસ ટ્રી, યુલ નામના એક શંકુદ્રુમ વૃક્ષની ટોચ હોય છે. જંગલો બધે જ નાશ પામી રહ્યાં છે, તો પણ જો આપણે જેઓનું આંધળું અનુકરણ કરીએ છીએ અને જેમની દરેક હરકતને આપણા માટે અનુકરણીય ગણીએ છીએ તે લોકો પોતાના તહેવારની ઉજવણી માટે ઝાડના આ ઠુંઠા વાપરતાં બંધ નથી થયા. જેને સાચું ઝાડ નથી પોસાતું તે પ્લાસ્ટિકનું કે કાગળનું બનાવટી લાવે છે (અને તે ફક્ત આર્થિક કારણોસર જ, તેને પર્યાવરણ સાથે કોઈ લેવાદેવા નથી). પરંતુ, હા, આવા ઘણા ક્રિસમસ ટ્રી સસ્ટેનેબલ ફોરેસ્ટ્સ (ટકાઉ વનો)માંથી અવે છે, જ્યાં તેને પદ્ધતિસર ઉગાડવામાં આવે છે. તો આપણે પણ વગર કારણે ભારતના તહેવારોનો વિરોધ કરવાને બદલે સરકાર અને સમાજને આવા ટકાઉ સ્ત્રોતો ઉભા કરવા પ્રોત્સાહિત કરવામાં આપણી શક્તિ વાપરવી જોઈએ અને સાચા અર્થમાં રચનાત્મક કાર્યો કરવા જોઈએ એમ મારૂં માનવું છે. માફ કરજો ભુપેન્દ્રભાઈ, આપ ઉંમરમાં મારા કરતાં ઘણા મોટા છો માટે હું કોઈ રીતે આપને શિખામણ આપવા માટે લાયક નથી, આ તો ઉપરની ચર્ચામાં જોડાયેલા સહુને ઉલ્લેખીને લખ્યું છે.